armvectores/hy_wikipedia_2023 huggingface dataset:
Գաբրիել Մարգարյան

Գաբրիել Մովսեսի Մարգարյան (1901, Մարգարա, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - 1956, Երևան, Հայկական ԽՍՀ, ԽՍՀՄ), հայ մանկաբույժ։ Բժշկական գիտությունների դոկտոր (1956): Հայաստանում առաջինն է կատարել տրոպիկական հիվանդություններով պայմանավորված սակավարյունությամբ հիվանդ երեխաների արյան փոխներարկում։


== Կենսագրություն ==
Գաբրիել Մարգարյանը ծնվել է 1901 թվականին Մարգարա (այժմ՝ ՀՀ Արմավիրի մարզում) գյուղում։ 1927 թվականին ավարտել է Երևանի պետական համալսարանի բժշկական ֆակուլտետը։ 1936-1941 թվականներին աշխատել է Երևանի բժշկական ինստիտուտի մանկական հիվանդությունների կլինիկայում։ Հայրենական պատերազմի (1941-1945) տարիներին եղել է ռազմադաշտային հոսպիտալի ներքին հիվանդությունների բաժնի պետ, 1947-1956 թվականներին՝ Երևանի բժշկական ինստիտուտի մանկական հիվանդությունների ամբիոնի վարիչ։ Եղել է Հայաստանի մանկաբույժների գիտական ընկերության նախագահ, առողջապահության նախարարության գլխավոր մանկաբույժ։
Աշխատանքները վերաբերում են երեխաների մոտ կալա ազար (լեշմանիոզ) հիվանդության ուսումնասիրությանը։


== Ծանոթագրություններ ==
Պոլոմ (գյուղ, Թաթարսկոե գյուղական բնակավայր)

Անվան այլ կիրառումների համար տե՛ս՝ ՊոլոմՊոլոմ (ռուս.՝ Полом), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիրիկ նրբագեղ

Հիրիկ նրբագեղ (լատ.՝ Iris elegantissima), հիրիկազգիների ընտանիքին պատկանող բույս, որը հայտնի է որպես արժեքավոր դեղաբույս և ներկատու բույս։ Հայաստանի Հանրապետության էնդեմիկ տեսակներից է և Հայաստանից դուրս ուրիշ ոչ մի երկրում չի հանդիպում։


== Նկարագրություն ==
Բույսն ունի նեղ, մանգաղանման տերևներ՝ առանց տերևակիր ցողունի։ Ծաղիկները խոշոր են, արտակարգ գեղեցիկ, կազմված 6 պսակաթերթիկներից, որոնցից արտաքին շրջանի երեքը շագանագագույն են, դեղնավուն բծերով, փոքր–ինչ հորիզոնական դիրքով։ Ներսի օղակի երեք պսակաթերթիկները սպիտակ են՝ մուգ գույնի ջղերով, ուղղված դեպի վեր։ Պսակաթերթիկները խոշոր են, կազմությամբ և գունային համադրությամբ նուրբ ու արտակարգ գեղեցիկ։ Ինչի պատճառով էլ բույսը ստացել է իր «Նրբագեղ» անվանումը։ Արարատյան դաշտում ծաղկում է ապրիլի վերջին, իսկ նախալեռնային գոտում` մայիսի սկզբերին։ Որպես հիանալի սելեկցիոն ելանյութ՝ հիրիկ նրբագեղը մեծ հետաքրքրություն է ներկայացնում ծաղկաբուծության համար։ Որպես տիպիկ հայկական տեսակ՝ հիրիկ նրբագեղը պահպանության և հետագա տարածման խիստ կարիք է զգում։ Պահպանության հուսալի միջոցներից մեկն էլ մշակության մեջ այս արժեքավոր տեսակի լայն ներդրումն է։


== Տարածվածություն ==
Տարածված է Արարատյան դաշտի չոր նախալեռնային գոտում՝ Ջրվեժում, Արագածի հարավարևմտյան միկրոլանջում՝ Լեռնարոտի, Ավանի, նախկին Սասունիկի շրջակայքում։


== Ծանոթագրություններ ==
Ռաուսվեռե

Ռաուսվեռե (էստ․՝ Rausvere), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լատիներեն արտահայտությունների ցանկ

Այս էջը ներկայացնում է ամենատարածված լատիներեն արտահայտությունների հայերեն թարգմանությունները, ինչպես օրինակ «veni vidi vici» և «et cetera»։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություններից, քանզի Հին Հունաստանում գրականությունը և հռետորական արվեստը արդեն մի քանի հարյուրամյակ զարգացման պատմություն ունեին այն ժամանակներում, երբ Հին Հռոմում այդ արվեստները դեռ նոր էին սկսում հասունանալ։ 
Արտահայտությունների բոլոր քսան էջերը մեկ ցանկով տեսնելու համար, տես՝ 

Լատիներեն արտահայտությունների ցանկ (ամբողջը)Օգտագործման հարմարության համար ցանկը այբբենական կարգով բաժանված է քսան էջերի։


== Արտաքին հղումներ ==
Latin abbreviations
Latin quote ideas Archived 2010-10-22 at the Wayback Machine.
Latin sayings & Latin phrases Archived 2008-02-24 at the Wayback Machine., ըստ թեմաների
Խորհրդային Միության կոմունիստական կուսակցության կենտրոնական վերստուգիչ հանձնաժողով

Խորհրդային Միության կոմունիստական կուսակցության կենտրոնական վերստուգիչ հանձնաժողով, ԿՎՀ (ռուս.՝ Центральная ревизионная комиссия КПСС), ԽՄԿԿ բարձրագույն մարմիններից մեկը, որն ընտրվում էր համագումարի կողմից և, ըստ կանոնադրության, պատասխանատու էր կուսակցության ֆինանսական հաշվետվությունների, կուսակցության կենտրոնական մարմիններում գործերի ընթացքի արագության և ճշգրտության համար, աուդիտի ենթարկելով ԽՄԿԿ կենտկոմի դրամարկղն ու ձեռնարկությունները (կուսակցական դպրոցներ, հրատարակչություններ և այլն)։
ԿՎՀ ստեղծելու հարցն առաջին անգամ դրվել էր կուսակցության XI համագումարում (1917) և արտահայտվել դրա ընդունած կանոնադրությամբ։ Չնայած այդ համագումարում ԿՎՀ չէր ընտրվել, սակայն համագումարը հանձնարարել էր այն կազմել Մոսկվայի մարզային կազմակերպության 3 և Պետրոգրադի քաղաքային կազմակերպության 2 ներկայացուցիչներից։ ԿՎՀ-ի հաշվետվություն առաջին անգամ լսվել էր ՌԿ(բ)կ VIII համագումարում (1919), որտեղ ընտրվել էր 3 հոգուց բաղկացած նոր կազմ.։ 
Կուսակցության IX-XI համագումարների նիստերում ԿՎՀ-ի հաշվետվություններ չէին լսվել և կազմի նորություններ չէին կատարվել։ Այնուամենայնիվ, այդ տարիներին ԿՎՀ-ն իրագործել էր իր վերահսկիչ գործառույթը կուսակցության Կենտկոմում միջոցների ստացման և ծախսման նկատմամբ, որի մասին կանոնավոր ներկայացվում էին գրավոր հաշվետվություններ։ 
ՌԿ(բ)Կ XI համագումարը (22) հաստատեց ԿՎՀ-ի կանոնադրություն, որում նախատեսվում էր, որ կուսակցության համագումարը ԿՎՀ-ն է ընտրում երեք հոգուց, Կենտկոմի հետ նույն ժամկետում։ Համագումարը միաժամանակ Կենտկոմին հանձնարարեց այդ փաստաթղթի հիման վրա համապատասխան կանոնադրություն մշակել տեղական ԿՎՀ-ների մասին։ 
Սկսած ՌԿ(բ) կ XII համագումարից կուսակցության բոլոր համագումարներում հաստատվեցին ԿՎՀ-ի հաշվետվությունները, անցկացվեցին նոր կազմի ընտրություններ։ Հանձնաժողովի թվական կազմը, կապված կուսանդամների քանակական աճի և գործի ծավալի մեծացման հետ, աճեց։ 
ԽՄԿԿ XXVI համագումարում (1981) ընտրված ԿՎՀ բաղկացած էր 75 կուսակցականից։ 


== Ծանոթագրություններ ==
Նովոնիկոլաևսկի (Վերխնեդոնսկի շրջան)

Անվան այլ կիրառումների համար տե՛ս՝ Նովոնիկոլաևսկի (այլ կիրառումներ)Նովոնիկոլաևսկի (ռուս.՝ Новониколаевский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Շումիլինսկի գյուղական համայնքի կազմի մեջ։
Միսիս Ջեյմս Լիթարթ

«Միսիս Ջեյմս Լիթարթ» (անգլ.՝ Mrs. James Leathart), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1862 թվականին։ Ներկայումս նկարը գտնվում է մասնավոր հավաքածուում։


== Տեղեկություն նկարի մասին ==
Ջեյմս Լիթարթը (1820-1895) եղել է մետալուրգիական ձեռնարկության սեփականատեր և պրեռաֆայելիտների եղբայրության նկարիչների հովանավոր։ Դանթե Գաբրիել Ռոսսետտին ծանոթացել է նրա հետ Ուիլյամ Բելլ Սքոթի միջոցով 1857 թվականին, երբ Լիթարթը ցանկացել է իր համար ձեռք բերել Ռոսսետտիի աշխատանքներից մեկը։ 1859 թվականին նա գնել է «Սուրբծննդյան երգ» նկարը։ Ավելի ուշ՝ 1862 թվականին ձեռնարկատերը նկարչին պատվիրել է իր կնոջ՝ Մարիայի դիմանկարը։ Ռոսսետտին ստեղծել է այն 1862 թվականի վերջին (ստորագրության կողքի միացագրերից մեկը նշանակում է, որ աշխատանքն ստեղծվել է Սուրբ ծնունդին)։ Գնորդին նկարը ցույց է տվել հաջորդ տարվա հունվարին։ Իր նամակներում Ռոսսետտին Մարիա Լիթարթին անվանել է «բարիագույն և ամենակենսուրախը բնորդուհիների մեջ»։ Նկարչի նամակներից նաև հայտնի է դառնում, որ հասմիկ ծաղիկը, որը նա ցանկացել է պատկերել բնորդուհու ձեռքին մասամբ արտանկարել է արհեստական ծաղկից, մասամբ՝ գրքային նկարազարդումներից, քանի որ ձմռանը նա չէր կարող գտնել թարմ ծաղիկ։ Ռոսսետտին նամակում առաջարկել է ավելի ուշ վերանկարել ծաղիկը, Լիթարթների տուն իր ամառային այցելություններից մեկի ժամանակ։ Աշխատանքը ստեղծվել է ոչ առաջին իսկ փորձից, նկարիչը հրաժարվել է նախորդ տարբերակներից, քանի որ նրա կարծիքով իրեն չի հաջողվել ստանալ Մարիա Լիթարթի հետ նմանություն։ Դիմանկարի վերջնական տարբերակի մասին Ռոսսետտին Ջեյմս Լիթարթին գրված նամակում ասել է, որ գույների առումով այն իր ստեղծած աշխատանքների մեջ լավագույնն է։
Նկարը ժառանգությամբ փոխանցվել է և ներկայումս շարունակում է գտնվել Ջեյմս Լիթարթի սերնդի մոտ։ 1923 թվականին այն ցուցադրվել է Թեյթ պատկերասրահում։


== Ծանոթագրություններ ==
Բուրդեյ (գյուղ, Կիցմանի շրջան)

Բուրդեյ (ուկրաիներեն՝ Бурдей), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Բուրդեյ գյուղում բնակվում էր 330 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտրաժ

Անտրաժ (ֆր.՝ Entrages), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Արևելյան Դին լը Բեն կանտոնի կազմի մեջ (Դին լը Բեն շրջան)։ 
Համայնքի INSEE կոդ՝ 04074։


== Բնակչություն ==
Համայնքի բնակչությունը 2008 թվականին կազմում էր 114 մարդ։


== Տնտեսություն ==
2007 թվականի տվյալներով 75 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 10-ը անգործ (ակտիվության ցուցանիշը 86,7 %, 1999 թվականին եղել է՝ 72,9 %)։ 65 աշխատունակ բնակիչներից 61-ը աշխատում էին (35 տղամարդ և 26 կին), անաշխատանք էին 4-ը (տղամարդ)։ 10 անգործ մարդկանցից 3-ը աշակերտներ կամ ուսանողներ են, 3-ը թոշակառու, 4-ը չէին աշխատում այլ պատճառներով։


== Տեսարժան վայրեր ==
Սեն Պոն ծխական եկեղեցի (1619 թվական)
Նոտր Դամ դյու Բարրի ժամատան ավերակներ
Սեն Ժոզեֆ դը Շաբրիեր ժամատուն (XVII դար)
Սեն Պիեր ժամատուն


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Անտրաժ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-12 
«Անտրաժ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Ղրղզերեն

Ղրղզերեն (ինքնանվանում՝ кыргыз тили), ղրղզների լեզուն։ Պատկանում է թյուրքական լեզուների ղրղըզ-ղփչաղյան (հյուսիսարևմտյան) խմբին։
Խոսվում է Ղրղզստանում, Ուզբեկիստանում, Տաջիկիստանում, ինչպես նաև Չինաստանի Ժողովրդական Հանրապետության և Աֆղանստանի որոշ շրջաններում։


== Հատկանիշներ ==
Ղրղզերենի առանձնահատկություններից են՝ երկար ձայնավորների և բառասկգբի ջ հնչյունի առկայությունը, ձայնեղ և խուլ բաղաձայնների հակադրությունը։
Ղրղզերենն ունի երեք բարբառ՝ հյուսիսային, հարավարևելյան և հարավարևմտյան։ Բայական համակարգին բնորոշ են ներկա-ապառնի ժամանակի, անվանական համակարգին՝ սեռականի ու բացառականի յուրահատուկ ձևեր։
Մինչև 1928 թվականը ԽՍՀՄ-ի տարածքում օգտագործվել է արաբագիր այբուբեն։ 1928 - 1940 թվականներին՝ լատինագիր։ Իսկ ներկայիս այբուբենը ռուսագիր է։ Սակայն Չինաստանի, Աֆղանստանի և այլ պետություններում, որոնք նախկին ԽՍՀՄ երկրների թվին չեն պատկանում օգտագործվում է արաբագիր այբուբեն։


== Ներկայիս այբուբեն ==


== Ծանոթագրություններ ==


== Գրականություն ==
Helmut Glück (Hrsg.)։ Metzler Lexikon Sprache. 1. Auflage. J. B. Metzler, Stuttgart 1993. ISBN 3-476-00937-8
Heinz F. Wendt։ Fischer Lexikon Sprachen. Fischer Taschenbuch, München 1961, 1987. ISBN 3-596-24561-3
Heinz-Gerhard Zimpel։ Lexikon der Weltbevölkerung. Geografie – Kultur – Gesellschaft. Nikol, Hamburg 2000. ISBN 3-933203-84-8


== Արտաքին հղումներ ==
Kyrgyz (Kyrgyz tili / Кыргыз тили / قىرعىز تىلى)
Lovedrive

Lovedrive, Scorpions ռոք խմբի 5-րդ ալբոմն է։ «Lovedrive» ալբոմը լույս է տեսել 1978 թվականին։ Այս ալբոմում կա 8 երգ։ Բոլոր 8 երգերը կատարել է Քլաուս Մայնը։ Այս ալբոմի ամենահայտնի երգն է՝ «Coast to Coast»-ը։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Can’t Get Enough» և «Always Somewhere» երգերը։


== Կոմպոզիցիաների ցանկ ==
Loving You Sunday Morning	5։36
Another Piece of Meat	 3։30
Always Somewhere	 4։56
Coast to Coast	 4։42
Can’t Get Enough	 2։36
Is There Anybody There?	3։58
Lovedrive	 4։49
Holiday 6։32


== Տես նաև ==
Քլաուս Մայն


== Արտաքին հղումներ ==
Լենինի փողոց (այլ կիրառումներ)

Լենինի փողոց անվանումը կարող է վերաբերել.

Լենինի փողոց (Սովետսկ)
Լենինի փողոց (Կրասնի Սուլին)
Լենինի փողոց (Ալուշտա)
Ջորջ Թենեթ

Ջորջ Թենեթ (անգլ.՝ George Tenet, հունվարի 5, 1953(1953-01-05), Նյու Յորք, Նյու Յորք, ԱՄՆ), 1997-2004 թվականներին Կենտորանական հետախուզության տնօրեն և ԱՄՆ ԿՀՎ ղեկավար։


== Կենսագրություն ==
Ջորջ Թենեթը ծնվել է Քուինսի Ֆլաշինգ թաղամասում (Քուինս՝ Նյու Յորքի հինգ թաղամասերից մեկը), հույն էմիգրանտներ Էվանգելի և Ջոն Թենեթների ընտանիքում։ Ջոնի հայրը ծնվել է ժամանակակից Հյուսիսային Էպիրեում, Հարավային Ալբանիա։ Մինչև ԱՄՆ գալը նա աշխատել է Ֆրանսիայում գտնվող ածխահանքերից մեկում։ Մայրը՝ հույն էր, Էպիրից։ Թենեթը մեծացել է Լիթլ Նեկկեում, որտեղ նա և իր եղբայրը իրենց ընտանեկան սրճարանում աշխատել են որպես ցրիչ։ Թենեթը սովորել է երեք դպրոցներում՝ թիվ 94 միջնակարգ դպրոցում, Լուիս Պաստորայի թիվ 67 միջնակարգ դպրոցում և Բենջամին Կարդոզոյի անվան միջնակարգ դպրոցում։ Թենեթը 1976 թվականին Ջորջթաունյան համալսարանում ստանում է բակալավրի աստիճան (արտաքին քաղաքական ծառայությունների դպրոց), իսկ 1978 թվականին Կոլումբիական համալսարանում ստանում է մագիստրոսի աստիճան (միջազգային հետազոտությունների դպրոց)։
Ամուսնացած է Ստեֆանի Գլակասի հետ, ունի որդի՝ Ջոն Մայքլը։


== Կարիերա ==
Եղել է սենատոր Ջոն Հայնցի էներգետիկայի և պետական անվտանգության հարցերով խորհրդականը, իսկ հետո դարձել է հետախուզական կոմիտեի սենատորներից մեկի օգնականը։
1988 թվականին եղել է հետախուզական կոմիտեի աշխատակազմի ղեկավար։
1993 թվականին դարձել է ԱՄՆ Պետական անվտանգության խորհրդի հետախուզական ծրագրերի ավագ տնօրեն։
1995 թվականին նշանակվել է ԿՀՎ տնօրենի տեղակալ, երկու տարի անց 1997 թվականի հուլիսի 11-ին Կենտրոնական հետախուզության տնօրենի և ԿՀՎ ղեկավարի պաշտոններում փոխարինել է Ջոն Դեյչին։
Իր վրա է վերցերլ Ջորջ Բուշի «իրականությանը չհամապատասխանող» հայտարարությունը կապված Իրաքում Մասսայական ոչնչացման զենքի հետ։
2004 թվականի հուլիսի 11-ին անցել է թոշակի։ Ջորջ Բուշի խոսքերով Թենեթը թոշակի է անցել «անձնական բնույթի պատճառներով»։ Ամերիկյան աշխատակազմի ղեկավարի այս քայլի մասին այլ մանրամասներ չհաղորդվեց։
Գերատեսչության հեռացող ղեկավարին Սպիտակ տան ղեկավարը բնութագրել է որպես «ահաբեկչության դեմ պայքարի հզոր առաջնորդ»։ Բուշը ընդգծել է «Ես նրան ասացի, որ ցավում եմ նրա այս քայլի համար։ Նա իր աշխատանքը կատարում էր հրաշալի, ի շահ ամերիկացի ժողովրդի»։

2004 թվականի դեկտեմբերի 14-ին ԱՄՆ Նախագահ Ջորջ Բուշը Թենեթին պարգևատրել է ԱՄՆ քաղաքացիական բարձրագույն պարգևով՝ Նախագահի ազատության մեդալով։
2007 թվականին Բիլլ Հարլոուի հետ (CIA Director of Public Affair) գրել է հուշեր՝ At the Center of the Storm: My Years at the CIA:


== Հետաքրքիր փաստեր ==
2000 թվականի օգոստոսի 18-ին այցելել է Մոսկվա։
Ըստ դավանանքի նա ուղղափառ է։


== Ծանոթագրություններ ==
Մեհմեթ Օկուր

Մեհմեթ Մուրաթ Օկուր (թուրքերեն՝ Mehmet Murat Okur, մայիսի 26, 1979(1979-05-26), Յալովա, Թուրքիա), թուրք նախկին բասկետբոլիստ, հարձակվող-կենտրոնական։ Տասը մրցաշրջան հանդես է եկել Բասկետբոլի ազգային ասոցիացիայում (NBA)։ 
2004 թվականին, «Դետրոյթ Փիստոնսի» կազմում դարձել է չեմպիոն, իսկ 2007 թվականին լիգայի որոշմամբ մասնակցել է Բոլոր աստղերի խաղին, քանի որ նախօրոք ընտրված մի շարք բասկետբոլիստներ որակազրկման կամ վնասվածքների պատճառով ի վիճակի չեն եղել մասնակցել հանդիպմանը։


== Արտաքին հղումներ ==
Էջը Բասկետբոլ ռեֆերենս կայքում
Սկոտ շրջան (Միսսուրի)

Անվան այլ կիրառումների համար տե՛ս՝ Սկոտ շրջան (այլ կիրառումներ)Սկոտ շրջան (անգլ.՝ Scott County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.090 կմ² է, բնակչությունը՝ 39.191 մարդ (2010 թ. տվյալներով)։ Շրջկենտրոնն է Բենտոն բնակավայրը։ Կազմավորվել է 1822 թ.։
Հարսնաքար (Բասենի գավառ)

Անվան այլ կիրառումների համար տե՛ս՝ Հարսնաքար (այլ կիրառումներ)Հարսնաքար, գյուղ Արևմտյան Հայաստանում, Էրզրումի վիլայեթի Բասենի գավառակում։


== Պատմություն ==
1915 թվականի Մեծ եղեռնի ժամանակ բնակչության մեծ մասը գաղթեց Կովկաս։


== Բնակչություն ==
XX դարի սկզբին ուներ 42 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ումար իբն ալ-Խաթաբի մզկիթ

Ումար իբն ալ-Խաթաբի մզկիթ (իսպ.՝ Omar Iban Al-Jattab), մզկիթ Կոլումբիայի Մայկաո քաղաքում։ Լատինական Ամերիկայի ամենամեծ մզկիթներից մեկը։ Քաղաքում Ումարա մզկիթն այլ անվանում ունի «Լա-Մեսկիտա» (իսպ.՝ La Mezquita մզկիթ), քանի որ այդ մզկիթը համարվում է միակը տարածաշրջանում։ Դար ալ-արկան դպրոցի հետ միասին նրանք համարվում են իսլամական մշակույթի կենտրոններ տարածաշրջանում։ Մզկիթը բացվել է 1997 թվականի սեպտեմբերի 17-ին և կոչվել երկրորդ Բարեպաշտ խալիֆ Ումար իբն ալ-Խաթաբի պատվին։


== Ճարտարապետություն ==
Մզկիթը կառուցվել է իրանցի ճարտարապետ Ալի Նամազիի նախագծով։ Մզկիթն ունի մեկ մինարեթ, որի բարձրությունը կազմում է 31 մետր։ Մզկիթի շինարարության ժամանակ օգտագործվել է իտալական մարմար։ Մզկիթում միաժամանակ կարող են աղոթել մինչև 1000 մարդ։


== Այցելություն ==
Բացի մուսուլմաններից, մզկիթ են այցելում նաև տեղացի դպրոցականներն ու տուրիստները։ Այցելուները պարտավոր են հանել կոշիկները, իսկ կանանց տրվում է գլուխները ծածկող սպիտակ գլխաշորեր։


== Ծանոթագրություններ ==


== Արտաքին հղումներ ==
La mezquita de Maicao (Colombia) cumple diez años, 16 September 2007
Cumple Diez Años de Fundada la Mezquite de Maicao, Corazón de los Musulmanes Guajiros Archived 2009-07-08 at the Wayback Machine., Sep. 19, 2007
Foto Panoramio Archived 2016-10-09 at the Wayback Machine.
Աբզելիլովսկի շրջան

Աբզելիլովսկի շրջան (ռուս.՝ Абзелиловский район, բաշկիրերեն՝ Әбйәлил районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ասկարովո։


== Աշխարհագրություն ==
Շրջանի տարածքի մակերեսը կազմում է 4289 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 46791 մարդ։ Բնակչության խտությունը կազմում էր 10,91 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մեդանիկ

Մեդանիկ, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 11 կմ հարավ-արևմուտք։
Տարածքն անտառապատ էր և լեռնային։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Թվային արտահայտություն

Թվային արտահայտություններ, թվեր, փակագծեր, գործողության նշաններ պարունակող արտահայտություններ։ Գործողության կատարման հերթական արդյունքը կոչվում է թվային արտահայտության արժեք։ Թվային արտահայտություններ արժեքները լինում են՝ բնական, ամբողջ, ռացիոնալ, իռացիոնալ, իրական թվեր։
Օրինակ՝ 

7 × 5 + 1 × 3 = 38։


== Աղբյուրներ ==
7-րդ դասարանի դասագիրք
Անա Բոտելյա

Անա Մարիա Բոտելյա Սերանո (իսպ.՝ Ana María Botella Serrano, հուլիսի 23, 1953(1953-07-23), Մադրիդ, Իսպանիա), իսպանացի քաղաքական և պետական գործիչ, Իսպանիայի ժողովրդական կուսակցության անդամ։


== Կենսագրությւոն ==
Անա Մարիա Բոտելյա Սերանոն ծնվել է 1953 թվականի հուլիսի 23-ին Մադրիդում, Իսպանիա։ Անա Բոտելյան դիպլոմավորված իրավաբան է, ավարտել է Կոմպլուտենսե համալսարանը։ 2007 թվականից Անա Բոտելյան եղել է Մադրիդի քաղաքային խորհրդի անդամ և զբաղվել էկոլոգիայի և տրանսպորտի հարցերով։ 2011 թվականի դեկտեմբերի 27-ին քաղաքային խորհրդում Ժողովրդական կուսակցության խմբակցության ձայների մեծամասնությամբ ընտրվել է Իսպանիայի մայրաքաղաքի՝ Մադրիդի քաղաքապետ՝ դառնալով այդ պաշտոնում առաջին կինը։ Նա փոխարինել է Մադրիդի քաղաքապետ Ալբերտո Ռուիս Գալյարդոնին, որը նշանակվել է Մարիանո Ռախոյի կառավարությունում արդարադատության նախարար։ Անա Բոտելյան 1977 թվականից ամուսնացած է Իսպանիայի նախկին վարչապետ Խոսե Մարիա Ասնարի հետ, նրանք ունեն երեք երեխա։ Անա Բոտելյան ամուսնու նման հարում է իր կուսակցության պահպանողական թևին։ Նա քննադատության է ենթարկել սոցիալիստների որոշումը միասեռ ամուսնությունների օրինականացման մասին, ինչով մամուլում վաստակել է «խնձորի և տանձի թագուհի» մականունը, քանի որ նրա կարծիքով «խնձորն ու տանձը չեն կարող լինել երկու խնձոր»։
2013 թվականի սեպտեմբերի 7-ին Անա Բոտելյան հանդես է եկել ՄՕԿ-ի անդամների առջև՝ ներկայացնելով Մադրիդի հայտը 2020 թվականի Օլիմպիական խաղերին։ Ելույթի ժամանակ անգլերեն խոսել է ուժեղ շեշտադրմամբ՝ ժամանակ առ ժամանակ օգտագործելով իսպաներեն բառեր։ Ելույթն արագ դարձել է համացանցային մեմ։


== Ծանոթագրություններ ==


== Արտաքին հղումներ ==
Выступление Аны Ботельи перед членами МОК: Relaxing cup of Café con Leche
Ցզյու Տյան

Ցզյու Տյան – չինական տիեզերաբանության և առասպելաբանության մեջ 9 երկնային տարածքներ, որոնք տեղակայված են միմյանց վրա և երկնքի բաղադրիչներն են։ Երկնքի այս ուղղահայաց պատկերացման հետ միաժամանակ կար պատկերացում հորիզոնական մոդելի մասին, որի համաձայն Ցզյու Տյանը երկնքի 9 մասերն է` բաժանված համաձայն 9 ուղղությունների (հյուսիս, հարավ, արևելք արևմուտք, հյուսիս-արևելք, հյուսիս-արևմուտք, հարավ-արևելք, հարավ-արևմուտք և կենտրոն), որոնք նաև անվանում են Ցզյու Ե` «9 դաշտեր», որոնցից յուրաքանչյուրը ունի իր ուղղությունը` կենտրոնական` Ցզյուն Տյան` «Հարթ երկինք», արևելյան`  Ցան Տյան` «Կապույտ երկինք», հյուսիսային` Սյուան Տյան` «Սև երկինք», հարավային` Յան Տյան` «կրակե երկինք»։  
Համաձայն հին տիեզերաբանական պատկերացումներին Ցզյու Տյանը համապատասխանում է երկրի Ցզյու Չժոուին` 9 տարածքներ, որոնց դեռ հին ժամանակներից բաժանված է եղել Չինաստանը։ 
Ըստ միջնադարյան դաոսական պատկերացումների` յուրաքանչյուր տարածք ունի իր դարպասները, որոնք պաշտպանում են վագրեր և ընձառյուծներ, ինչպես նաև երկնայաին իշխանի դռնապահը (Դի-Խուն)։ Ցածր տարածքում` Չանխե դարպասն է, որտեղով անցնում է երկնային և երկրային աշխարհների սահմանը։ Նրանց միջով, երբեմն, կարող է երկիր իջնել չար արևմտյան քամին, այդ դարպասներով կարելի է երկինք մտնել և սկսել երկնքի նվաճումը։
Պատանեկան սեր

Պատանեկան սեր (հայտնի է նաև քրաշ անվամբ), ոչ պաշտոնական եզրույթ, որը ցույց է տալիս ռոմանտիկ կամ պլատոնական սիրո զգացմունքները, որոնք հաճախ ի հայտ են գալիս մանուկ կամ պատանեկան հասակում։
Եզրույթը կարող է օգտագործվել նսեմացնող ձևով՝ ենթադրելով, որ սիրավեպը մակերեսային է և անցողիկ՝ համեմատած սիրո այլ ձևերի հետ։ Զիգմունդ Ֆրոյդը, սակայն, հեռու էր վաղ սիրո ուժը թերագնահատելուց՝ ճանաչելով «առաջին սիրո ամրության» հիմնավորությունը։


== Բնութագիր ==
Պատանեկան սերը սովորական փորձություն է հասունացման ընթացքում։ Կապվածության օբյեկտ կարող է լինել հասակակից, բայց այդ եզրույթը կարող է նաև նկարագրել երեխայի սերը հասուն անձի նկատմամբ։ Շատ հաճախ երեխայի հրապուրանքի օբյեկտը դառնում է ինչ-որ մեկը երկար տարիներ, օրինակ՝ ուսուցիչը, ընտանիքի ընկերը, դերասանը կամ երաժիշտը, որի մասին երեխան երազում է։
Քրաշը նկարագրվում է որպես նախադեռահասական փորձ, երբ երեխային տրվում է անհատականության զգացում, քանի որ նա զգում է անձնական զգացմունքներ իր ընտանիքի մաս չհանդիսացող մարդու նկատմամբ։


== Գրականությունում ==
Ֆրենսիս Սքոթ Ֆիցջերալդը գրել է կարճ պատմություններ՝ «պատանեկան սիրո ինտուիտիվությունը գերադասելով հասուն, հիմնավորված կապվածությունից․.. այն էքստազի և հանգստի անիրական, անցանկալի խառնուրդ է»։


== Տես նաև ==
Ընկերություն
Սիրահարություն


== Ծանոթագրություններ ==
Շևչենկո (գյուղ, Յարմոլինի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Շևչենկո գյուղում բնակվում էր 283 մարդ։ Բնակավայրը զբաղեցնում է 0,394 կմ² տարածք։ Բնակչության խտությունը կազմում էր 718,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոբրինկա (այլ կիրառումներ)

Դոբրինկա, կարող է վերաբերել՝

Դոբրինկա - գյուղ Ռուսաստանի Լիպեցկի մարզի Դոբրինսկի շրջանի կազմում։
Դոբրինկա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Նարինե Ալեքսանյան

Նարինե Կարլենի Ալեքսանյան (մայիսի 24, 1967(1967-05-24), Լենինական, Հայկական ԽՍՀ, ԽՍՀՄ), հայ դերասանուհի, ՀՀ վաստակավոր արտիստ (2016)։
Դերասան Վարուժան Մանուկյանի կինը։


== Կենսագրություն ==
Նարինե Ալեքսանյանը ծնվել է Լենինականում։ 1983 թվականին ավարտել է Լենինականի Հովհաննես Թումանյանի անվան թիվ 13 միջնակարգ դպրոցը, 1987 թվականին` Գյումրիի Վարդան Աճեմյանի անվան պետական դրամատիկական թատրոնին կից դերասանական ստուդիան, 1992 թվականին` Երևանի գեղարվեստա-թատերական ինստիտուտի դերասանական ֆակուլտետը։ 1992-1995 թվականներին աշխատել է Երևանի «Մետրո» թատրոնում, 1998-2000 թվականներին` Երիտասարդական էքսպերիմենտալ թատրոնում, 2003 թվականից Երևանի Հակոբ Պարոնյանի անվան երաժշտական կոմեդիայի պետական թատրոնի դերասանուհի։ Որպես հաղորդավար աշխատել է մի շարք հեռուստաընկերություններում։


== Դերեր Հակոբ Պարոնյանի անվան երաժշտական կոմեդիայի պետական թատրոնում ==

Ժ. Անանյանի «Մեր տան տերերը»
Գ. Խանջյանի «Ինձնից պրծում չկա»
Դ. Դեմիրճյանի «Ազգային խայտառակություն»
Մոլիերի «Չամուսնանա'ք պարոնա'յք, եթե կարող եք»
Ե. Օտյանի «Եթե կանայք ուզենան»
Ե. Օտյան «Զվարճալի պատերազմ կամ վտանգավոր օտարամոլություն»
Ա. Չեխովի «Առաջարկություն»
Ժ. Հարությունյանի «Պարոն Բաբիկը»
Մ. Կոմուլետի «Սիրային իրարանցում»
Ալեքսանդր Օստրովսկու «Հարուստի աղջիկը տգեղ չի լինում»
Մարո Մադոյան-Ալաջաջյան «Վաղը ուշ կլինի»
Թամար Հովհաննիսյան «Վերջին կանգառ»
Մարկ Կոմուլետտի «Սիրային իրարանցում»
Մարո Մադոյան-Ալաջաջյան «Չինացին էլ կարող է հայ լինել»
Դարիո Ֆո «Իմ կինը, Ձեր ամուսինը և քաղաքապետի օգնականը»
Հ. Պարոնյանի «Երկու տերով ծառա մ'ը»
Ժան Կոկտո` 《Նա》


== Դերեր Երևանի «Մետրո» թատրոնում ==
Հ. Մարգարյանի «Եվ երկինքեն երեք աթոռ ընկավ»
Հ. Թումանյանի «Տերն ու ծառան»
Է. Հեմինգուեյի «Ուիլի, Թիթի, Ջիգ և երեքն էլ մի աղջիկ»


== Ֆիլմեր ==
«Իմ մեծ հայկական հարսանիքը», 2005
«Լռության սիմֆոնիա», 2001
«Իմ տունը քո տունը չէ», 2001
«3 շաբաթ Երևանում», 2015
«Դոմինո», 2015-2017
«Վերջին հայրիկը», 2015-2016
«Վերջին գործարքը», 2018
«Նռան հատիկ», 2018-2019
«Գտնված երազ», 2019
«Փափուկ խաղալիք», 2020


== Հումորային ծրագրեր ==
«Եսիմ»
«Ալամփուչիկ»
«Օլյայի օրագիրը»
«Մի կաթիլ մեղր»


== Պարգևներ, մրցանակներ ==
ՀԹԳՄ «Արտավազդ» ամենամյա մրցանակ` «Տարվա լավագույն դերասանուհի» անվանակարգում, 2012
ՀՀ վաստակավոր արտիստ, 2016


== Ծանոթագրություններ ==


== Արտաքին հղումներ ==
Մեր մեջ ասած - Նարինե Ալեքսանյան
Մարտին շրջան (Տեխաս)

Անվան այլ կիրառումների համար տե՛ս՝ Մարտին շրջան (այլ կիրառումներ)Մարտին շրջան (անգլ.՝ Martin County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.370 կմ² է, բնակչությունը՝ 4.746 մարդ (2000 թ. տվյալներով)։ Շրջկենտրոնն է Ստանտոն բնակավայրը։ Կազմավորվել է 1876 թ.։
Բոմկովո

Բոմկովո (ուկրաիներեն՝ Бомкове), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Բոմկովո գյուղում բնակվում էր 116 մարդ։ Բնակավայրը զբաղեցնում է 0,7 կմ² տարածք։ Բնակչության խտությունը կազմում էր 165,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուչեյ (Մեծ Չեցայի վտակ)

Անվան այլ կիրառումների համար տե՛ս՝ Ռուչեյ (այլ կիրառումներ)Ռուչեյ (ռուս.՝ Ручей), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Մեծ Չեցա գետի աջ ափում՝ 42 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Մեզեն գետն է։ Գետի գետային ավազանը Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050688
Հիդրոլոգիական ուսումնասիրությունների կոդը - 103005068
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մկրտիչ Մկրյան (գրականագետ)

Մկրտիչ Մամբրեի Մկրյան (նոյեմբերի 9, 1907(1907-11-09), Վան, Վանի վիլայեթ, Օսմանյան կայսրություն - հոկտեմբերի 26, 1983(1983-10-26), Երևան, Հայկական ԽՍՀ, ԽՍՀՄ), հայ գրականագետ, բանասիրական գիտությունների դոկտոր, ՀԽՍՀ ԳԱ թղթակից անդամ (1956), պրոֆեսոր (1946), ՀԽՍՀ գիտության վաստակավոր գործիչ (1961), ԽՍՀՄ գրողների միության անդամ 1936 թվականից, մանկավարժ։


== Կենսագրություն ==
Ծնվել է Արևմտյան Հայաստանի Վան քաղաքում, ուսուցչի ընտանիքում։ 1915 թվականին գաղթել է Արևելյան Հայաստան։ 1925 թվականին ավարտել է Երևանի Խաչատուր Աբովյանի անվան միջնակարգ դպրոցը և մեկ տարի ուսուցչություն արել գյուղում։ 1930 թվականին ավարտել է Երևանի համալսարանի պատմագրական ֆակուլտետը։ Նույն թվականին էլ ընդունվել է համալսարանի ասպիրանտուրան։ 1933 թվականից հայ գրականություն է դասախոսել համալսարանում։ 1954-1980 թվականներին եղել է համալսարանի հայ գրականության ամբիոնի վարիչը, 1941-1947 թվականներին և 1957-1976 թվականներին՝ համալսարանի բանասիրական ֆակուլտետի դեկանը, 1947-1953 թվականներին՝ ՀԽՍՀ ԳԱ Մանուկ Աբեղյանի անվան գրականության ինստիտուտի տնօրենը։ 1939 թվականին «Ֆրիկի ստեղծագործությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1945 թվականին «Գրիգոր Նարեկացի» թեմայով դիսերտացիա է պաշտպանել և ստացել բանասիարական գիտությունների դոկտորի աստիճան։ 1933 թվականից դպրոցական ծրագրերին համապատասխան գրել է հայկական միջնակարգ դպրոցի 7-րդ, 8-րդ, 9-րդ և 10-րդ դասարանների հայ գրականության դասագրքերը։ Միաժամանակ «Հայ գրականության» դասագիրք է կազմել սփյուռքահայ դպրոցների համար։ ԽՄԿԿ անդամ 1941 թվականից։
Ռուսերեն լույս է տեսել նրա «Մովսես Խորենացի» (Երևան, 1969) գիրքը։ Մահացել է Երևանում։


== Աշխատություններ ==
1930-ական թվականների վերջում լույս է տեսել նրա «13-18-րդ դարերի հայ աշխարհիկ գրականությունը» անթոլոգիան և Ֆրիկին նվիրված առաջին մենագրությունը, իսկ 1955 թվականին՝ «Գրիգոր Նարեկացի» մենագրությունը։ Մանկավարժական և գիտավարչական աշխատանքներին զուգընթաց Մկրտիչ Մկրյանը գրել է իր գրքերը Մովսես Խորենացու և Հովհաննես Թումանյանի մասին՝ «Մովսես Խորենացի» (1970 թ.) և «Հովհաննես Թումանյանի ստեղծագործությունը» (1981 թ.): Մկրյանը գրել է նաև «Իսահակյանի հումանիզմը» (1975 թ.) գիրքը։


== Մ. Մկրյանի երկերի մատենագրություն ==
13-18-րդ դարերի հայ աշխարհիկ գրականություն, Երևան, Երևանի համալսարանի հրատարակչություն, 1937, 48 էջ։
Գրիգոր Նարեկացի, Երևան, Երևանի համալսարանի հրատարակչություն, 1951, 306 էջ։
Էջեր հայ վիպասանության պատմությունից, Երևան, Հայպետհրատ, 1957, 240 էջ։
Մովսես Խորենացի, Երևան, «Հայաստան», 1970, 231 էջ։
Իսահակյանի հումանիզմը, Երևան, «Հայաստան», 1975, 104 էջ։
Հայ հին գրականության պատմություն, Երևան, Երևանի համալսարանի հրատարակչություն, 1976, 565 էջ։
Հովհաննես Թումանյանի ստեղծագործությունը, Երևան, «Սովետական գրող», 1981, 374 էջ։
Գրականության պատմության հարցեր, Երևան, Երևանի համալսարանի հրատարակչություն, 1982, 304 էջ։


== Ծանոթագրություններ ==


== Աղբյուրներ ==
Բանասիրական գիտությունների դոկտոր Վ. Ա. Գաբրիելյան «Մկրտիչ Մկրյան», պատմաբանասիրական հանդես № 1, 1983, էջ 239-240


== Արտաքին հղումներ ==

Մկրտիչ Մկրյան
Երախտիքի տուրք արժանավոր մտավորականին(չաշխատող հղում)
Մկրտիչ Մկրյան՝ մի քիչ ամեն ինչ
Սամվել Մուրադյանի «Մարդը, ուսուցիչը, գրականագետը» հոդվածը նվիրված Մ. Մկրյանի 100-ամյակին
Հրաշագործ Բահրամի ժառանգությունը

Հրաշագործ Բահրամի ժառանգությունը (ռուս.՝ Наследство волшебника Бахрама), մուլտիպլիկացիոն ֆիլմ ռեժիսոր Ռոման Կանչանովի կողմից։


== Սյուժե ==
Խորհրդային սովորական դպրոցական Մաշային, որը մոռացել էր հագնել դպրոցական համազգեստը և տղայի նման էր հագնված, սխալմամբ գողանում է ստորգետնյա գանձերի հսկիչ և կախարդ Բահրամի սպասավոր Զիլզիլյան։ Երբ սխալը բացահայտվում է, Զիլզիլյան համոզում է կախարդին պահել իրեն դուր եկած աղջկան։
Չցանկանալով հավերժ մնալ ստորգետնյա թագավորությունում և չխաբվելով ո՛չ հրաշքներով, ո՛չ գանձերով` Մաշան փորձում է հնարավոր ամեն ինչ` տուն վերադառնալու համար, սակայն արդյունքում պարզվում է, ստորերկյա հրաշագործն այնքան էլ վատ մարդ չէ։


== Հեղինակներ ==
Ռեժիսոր` Ռոման Կաչանով
Սցենարի հեղինակներ` Ռոման Կաչանով, Էդուարդ Ուսպենսկի
Բեմադրող նկարիչ` Ելենա Պրորոկովա
Նկարիչ-մուլտիպլիկատորներ` Յուրի Բուտիրին, Մարինա Ոսկանյանց, Վիկտոր Լիխաչյով, Ռենատա Միրենկովա, Մարինա Ռոգովա, Օլեգ Սաֆրոնով, Վիկտոր Շեկով, Արկադի Տյուրին
Նկարիչներ` Իննա Զարուբա, Վ. Մաքսիմովիչ, Վ. Խարիտոնովա
Կինոօպերատոր` Բորիս Կոտով
Կոմպոզիտոր` Միխայիլ Մեերովիչ
Հնչյունային օպերատոր` Գեորգի Մարտինյուկ
Օգնականներ` Ե. Տուրանովա, Ե. Գոլոլոբովա, Ն. Նիկոլաևա, Մ. Պոպովա
Մոնտաժող` Օլգա Վասիլենկո
Խմբագիր` Նատալյա Աբրամովա
Դերերը հնչյունավորել են.
Գեորգի Վիզին` Բահրամ
Վասիլի Լիվանով` Զիլզիլյա
Մարիա Վինոգրադովա` Մաշա
Հնչյունային ևավորող` Ալեքսանդր Բարանով
Մուլտֆիլմի տնօրեն` Ֆյոդոր Իվանով


== Արձագանքներ ==


== Հետաքրքիր փաստեր ==
Մուլտֆիլմում սպասովոր Բահրամի անունը (Էդուարդ Ուսպենսկու գրքի մեջ նրա անունը Անֆիլոխի էր) և նրա կախարդական խոսքերը վերցված են թուրքական լեզուներից. «զիլզիլա» նշանակում է «երկրաշարժ», «բիր-իկե» համընդհանուր կախարդական խոսքը նշանակում է «մեկ-երկու», մարդուն հինգ րոպեով քար դարձնող «բեշ դեկիկա» խոսքը թարգմանաբար նշանակում է «հինգ րոպե»։


== Ծանոթագրություններ ==


== Արտաքին հղումներ ==
«Հրաշագործ Բահրամի ժառանգությունը»(անգլ.) ֆիլմը Internet Movie Database կայքում
«Հրաշագործ Բահրամի ժառանգությունը» մուլտֆիլմը «Անիմատոր.ռու» կայքում
«Հրաշագործ Բահրամի ժառանգությունը» Կադրեր մուլտֆիլմից
Մասիս (թերթ, Փասադենա)

Մասիս, հասարակական-քաղաքական շաբաթաթերթ։ Հրատարակվում է 1980-ից Փասադենայում, Կալիֆոռնիա, Ամերիկայի Միացյալ Նահանգներ հայերեն և անգլերեն։ Հանտիսանովմ է պաշտօնական օրգան Սոցիալ դեմոկրատ Հնչակյան կուսակցության Արևմտյան Ամերիկայի շրջանին։


== Արտագին հղումներ ==
[1]
Կադերցոնե

Կադերցոնե (իտալերեն՝ Caderzone), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 635 մարդ (2008 թվականի տվյալներով)։ Բնակչության խտությունը՝ 35 մարդ/կմ²։ Տարածքը՝ 18 կմ²։ Փոստային ինդեքս՝ 38080։ Հեռախոսային կոդ՝ 0465։
Բնակավայրի հովանավորն է համարվում սուրբ Իուլյան։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0465 804214
Էլեկտրոնային փոստ՝ comune@caderzone.net
Գլխավոր կայք՝ http://www.caderzone.net/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Բոստոն Ռեդ Սոքս

«Բոստոն Ռեդ Սոքս» (անգլ.՝ Boston Red Sox), պրոֆեսիոնալ բեյսբոլի ամերիկյան ակումբ։ Հանդես է գալիս Բեյսբոլի բարձրագույն լիգայի (MLB) Ամերիկյան լիգայի Արևելյան դիվիզիոնում։ Տեղակայված է ԱՄՆ Մասաչուսեթս նահանգի վարչական կենտրոն Բոստոն քաղաքում։
Հիմնադրվել է 1901 թվականին։ Գոյության ընթացքում ակումբը 12 անգամ ելույթ է ունեցել Համաշխարհային սերիայում՝ հաղթանակելով 8-ում։ 1912 թվականից ակումբի տնային դաշտն է «Ֆենուեյ պարկ» մարզադաշտը։


== Արտաքին հղումներ ==
Պաշտոնական կայք Archived 2011-02-22 at the Wayback Machine.(անգլ.)
Էջը MLB.com կայքում Archived 2011-02-22 at the Wayback Machine.(անգլ.)
Եռակողմ ֆուտբոլ

Եռակողմ ֆուտբոլ, ֆուտբոլի խաղի տեսակ է, որի ժամանակ նույն դաշտում միաժամանակ խաղում են երեք թիմ։ Խաղի նպատակն է գրավել հակառակորդի դարպասը, միաժամանակ աշխատելով անառիկ պահել սեփականը։
Եռակողմ ֆուտբոլի դաշտը հավասարակողմ վեցանկյուն է, երեք դարպասներով, որոնք տեղադրված են յուրաքանչյուր հաջորդ կողմին։ Խաղում են մեկ գնդակով։ Խաղի տևողությունը երեք խաղակես է՝ յուրաքանչյուրը 12 րոպե։ Հաղթում է այն թիմը, որն ամենաքիչ գնդակներն է բաց թողել։


== Պատմություն ==

Եռակողմ ֆուտբոլի գաղափարի հեղինակն է դանիացի աբստրակցիոնիստ-նկարիչ Այսգեր Յորնը։ Նա փորձում էր զարգացնել և հարստացնել իրադրության տեսությունը, և ֆուտբոլի այս տեսակը ստեղծվել է որպես տեսական նախագիծ։ Ըստ հեղինակի, խաղի առավելությունը փիլիսոփայական տեսակետից նրանում դրամատիզմի բացակայությունն է։ Կարծիք կա, որ եռակողմ ֆուտբոլը նպաստում է տարբեր խմբերի համատեղ աշխատանքին և շփմանը։
Եռակողմ ֆուտբոլի առաջին պաշտոնական խաղը կայացել է 1993 թվականին Գլազգոյում։ Այն կազմակերպել էր Լոնդոնի հոգեբանա-աշխարհագրական ասոցիացիան։ Խաղին մասնակցել է սկանդալային գրող Ստյուարտ Հոումը։


== Խաղի տարածումը ==
Խաղը ժողովրդականություն է ստացել Ավստրիայում, Անգլիայում, Լեհաստանում, Սերբիայում, Շոտլանդիայում, Բելառուսում։


== Արտաքին հղումներ ==
sports.ru, Ֆուտբոլի տարօրինակ տեսակներ
3G ֆուտբոլ


== Ծանոթագրություններ ==
Բահմեդա

Բահմեդա, գյուղ Արևմտյան Հայաստանում, Բիթլիսի վիլայեթի Խուլփի գավառակում։
XX դարի սկզբին ուներ 30 տուն հայ բնակիչ՝ 100 բնակչով։
Զբաղվում էին երկրագործությամբ և անասնապահությամբ։
Գյուղն ուներ հայկական եկեղեցի՝ Քառասուն Մանուկ անունով։
Բնակիչները տեղահանվել են Մեծ եղեռնի տարիներին։ Նրանց մի մասը զոհվել է, փրկվածները տարագրվել են օտար երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(2133) Ֆրենսեսռայթ

(2133) Ֆրենսեսռայթ (անգլ.՝ Franceswright), աստերոիդ աստերոիդների հիմնական գոտում։ Հայտնաբերվել է 1976 թվականի նոյեմբերի 20-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,411112 ա. մ., առավելագույնը մոտենում է 1,9688 ա. մ. հեռավորության վրա և հեռանում 2,8534 ա. մ.։ Արեգակի շուրջ մեկ ամբողջական պտույտ է կատարում 1367,49 երկրային օրվա ընթացքում, իր ուղեծրով շարժվելով միջինում 0,263256 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2133) Ֆրենսեսռայթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զերնովոե (ավան, Ստարոբեշևսկի շրջան)

Անվան այլ կիրառումների համար տե՛ս՝ ԶերնովոեԶերնովոե (ուկրաիներեն՝ Зернове), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Զերնովոե ավանում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (47801-47900)

Աստերոիդների ցանկ (47701-47800)  • Աստերոիդների ցանկ  • Աստերոիդների ցանկ (47901-48000)
 Աստերոիդների ցանկ (47701-47800)  • Աստերոիդների ցանկ  • Աստերոիդների ցանկ (47901-48000)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Վայխր (այլ կիրառումներ)

Վայխր կարող է նշանակել՝

Վայխր (նախկինում՝ Խախ) — գյուղ Ադրբեջանական Հանրապետության Բաբեկի շրջանում։
Վայխր — գյուղ Ադրբեջանական Հանրապետության Շարուրի շրջանում։
Մալայզիայի ֆուտբոլի ազգային հավաքական

Մալայզիայի ֆուտբոլի ազգային հավաքականը ներկայացնում է Մալայզիան ֆուտբոլի միջազգային մրցաշարերում և առանձին հանդիպումներում։ Կառավարվում է Մալայզիայի ֆուտբոլի ասոցիացիայի կողմից։ Մալայայի հավաքականի իրավահաջորդն է։
Մալայզիայի հավաքականը Հարավարևելյան Ասիայի ամենահաջողակ թիմերից է։ 1974 թվականի Ասիական խաղերում զբաղեցրել է 3-րդ տեղը և հաղթել է 2010 թվականի Հարավարևելյան Ասիայի առաջնությունը։ 3 անգամ մասնակցել է Ասիայի գավաթի խաղարկությանը, սակայն ոչ մի անգամ խմբային փուլը չի անցել։
ՖԻՖԱ-ի դասակարգման աղյուսակում զբաղեցնում է 155-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Մալայզիայի ֆուտբոլի ասոցիացիայի պաշտոնական կայքը
Մալայզիայի հավաքականը FIFA.com-ում Archived 2017-06-23 at the Wayback Machine.
Մալայզիայի հավաքականը soccerway.com կայքում
Հարավ (գործողություն)

Բեսարաբիայի և Հյուսիսային Բուկովինայի խորհրդային տեղահանություն, հայտնի է նաև «Հարավ» գործողություն անվանմամբ, զանգվածային տեղահանություն, որ իրականացրել է ԽՍՀՄ պետական անվտանգության նախարարությունը Մոլդովիայում։ 


== Նախապատրսատում ==
1949 թվականի փետրվարի 6-ին ԽՍՀՄ մինիստրների խորհուրդն ընդունել է որոշում Մոլդովիայի տարածքից «նախկին կալվածատերերին, խոշոր առևտրականներին, գերմանական բռնազավթիչներին ակտիվորեն աջակցածներին, գերմանական ոստիկանության մարմիններին հետ համագործակցած անձանց, ֆաշիստամետ կուսակցությունների ու կազմակերպությունների անդամներին, սպիտակգվարդիականներին, ինչպես նաև վերանշյալ բոլոր կատեգորիաների ընտանիքներին» տեղահանելու վերաբերյալ։
Ապրիլին ԽՍՀՄ պետանվտանգության նախարարության՝ Մոլդոիայի գծով լիազոր գեներալ-մայոր Երմոլինը հանրապետության պետանվտանգության նախարարության հետ համատեղ նրա ամբողջ տարածքը բաժանել է 8 սեկտորների։ Շուտով այդտեղ սկսել են ժամանել բեռնատար մեքենաներ հացահատիկ տեղափոխելու պատրվակով, սակայն իրականում դրանք նախատեսված են եղել տեղահանվողներին գյուղերից մինչև երկաթուղային կայարաններ հասցնելու համար։
Մայիսի 10-ին հաստատվել է նախապատրաստվող գործողության անվանումը՝ «Հարավ»։


== Իրականացում ==
Գործողությունն սկսվել է 1949 թվականի հուլիսի 6-ին՝ գիշերվա ժամը 2-ին և ավարտվել հուլիսի 7-ի երեկոյան։ Նրա իրականացումն ապահովել է օպերատիվ կազմի 4496 մարդ (նրանց 90 %-ն ուղարկվել էր ԽՍՀՄ այլ հանրապետություններից), ինչպես նաև պետանվտանգության նախարարության զորքերի 13 774 զինվոր ու սպա և 24 705 մարդ կուսակցական ակտիվից։
Մոլդովական ԽՍՀ պետանվտանգության նախարարությունը ձևակերպել է 12 860 ընտանիքի տեղահանման գործ։ Սակայն 1 567 ընտանիք կարողացել է խուսափել տեղահանումից։ Նրանցից շատերը փրկվել է փախչելով, ոմանք արդեն եղել են կոլտնտեսության անդամ կամ ունեցել են խորհրդային բանակում իրենց ընտանիքի անդամների ծառայելու մասին փաստաթղթեր։ Դրանից բացի չեն տեղահանվել հիվանդներն ու հաշմանդամները, ինչպես նաև աշխատունակ անդամներ չունեցող ընտանիքները։
Արդյունքում 30 էշելոնով (1 573 վագոն) Մոլդովիայից տեղահանվել է 11 293 ընտանիք կամ 35 050 մարդ, այդ թվում՝ 9 745 տղամարդ, 13 924 կին և մինչև տասնհինգ տարեկան 11 381 երեխա։ Տեղահանվածների մեծ մասը տեղավորվել է Ղազախստանում (9954 մարդ), Ռուսաստանի Օմսկի (6085 մարդ) ու Նովոսիբիրսկի (5787 մարդ) մարզերում, Կրասնոյարսկի երկրամասում (470 մարդ), Կոմի ԻԽՍՀ-ում (352 մարդ)։


== Ծանոթագրություններ ==
Կոնդ

Կոնդ, հին թաղամաս Երևանի արևելյան բարձրադիր մասում։ Հին Երևանի թաղամասերից։ Գտնվում է ժամանակակից Կենտրոն վարչական շրջանի սահմաններում։


== Անվանում ==
Անվանումը տրվել է իր բարձր դիրքի պատճառով, քանի որ «կոնդ» հայերեն նշանակում է երկարաձիգ կամ բոլորակ բլուր։ Պարսից տիրապետության ժամանակ այդ թաղի անունը փոխվել է և կոչվել «թափաբաշ», որը և Կոնդ բառի թարգմանությունն է ։
Կոնդում է գտնվում սուրբ Սուրբ Հովհաննես Մկրտիչ եկեղեցին։


== Կոնդի հեռանկարային ծրագիր ==
Պատմական Կոնդ թաղամասը երկար տարիներ եղել է մոռացության մատնված և հեռու է եղել քաղաքաշինական բարերար միջամտությունից։ Երևանի գլխավոր հատակագծերում Կոնդի կառուցապատումը, համակողմանի լուծում չստանալով, դարձել էր քաղաքի խնդրահարույց հանգույցներից մեկը։
Կոնդի վերակառուցման վերաբերյալ երկու անգամ մրցույթ է հայտարարվել և միայն երկրորդի դեպքում ընդունվել Արշավիր Աղեկյանի նախագիծը,
որը համապատասխանում էր Կարեն Դեմիրճյանի մտապատկերին։ Կոնդում ևս նախատեսվում էր հանգստի, տուրիզմի և զվարճանքի օջախ ստեղծել՝ պահպանելով ազգային կոլորիտը։ Ուղղանկյուն այգու պարագծով նախատեսվում էր վերականգնել պահպանված 2-3 հարկանի հին տները և օգտագործել հայկական խոհանոցի ճաշատեսակներով ռեստորանների, սրճարանների, թեյարանների, ատրակցիոնների, խաղերի (այդ թվում նաև ազգային), գեղանկարչական ակումբների և այլնի համար։ Զբոսայգում նկարիչները կարող էին նկարել, ցուցադրել իրենց նկարները։ Մի խոսքով, ստացվում էր հայկական «Մոնմարտր»։ Առաջարկությունը` շուրջը կառուցել նաև բնակելի շենքեր, Կարեն Դեմիրճյանը մերժեց, նկատի ունենալով, որ դա կխախտի ռոմանտիկան և կոլորիտը։ Այդ նախագծերի իրականացման հարցում լուրջ բարդություններ չէին սպասվում, թեև Կոնդը գերբնակեցված տարածք էր և առկա էին իրացման դժվարություններ։ Սակայն Կոնդի վերակառուցման մի մասն արդեն սկսվել էր 1970-ական թթ. «Դվին» հյուրանոցի շինարարության ժամանակ։ Իսկ, Երևանի զարգացման մասին, 1985 թ. որոշումը ֆինանսական լայն հնարավորություններ և գործելու ազատություն տվեց ։


== Գրականություն ==
Անժիկ Հակոբյան, Կոնդ։ «Գարուն», 1967, № 3, էջ 45-51։


== Պատկերասրահ ==

		


== Ծանոթագրություններ ==


== Տես նաև ==
Երևանի պատմություն


== Արտաքին հղումներ ==
Երևանի փողոցների պատմությունը. վերհիշենք միասին։ Կոնդ
Կոնդը հին Երևանի վերջին թաղամասն է
Pictures of Kond - Old Yerevan
Ցիբովկա (գյուղ, Կուպյանսկի շրջան)

Անվան այլ կիրառումների համար տե՛ս՝ ՑիբովկաՑիբովկա (ուկրաիներեն՝ Цибівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1798 թվականին։
2001 թվականի տվյալներով Ցիբովկա գյուղում բնակվում էր 30 մարդ։ Բնակավայրը զբաղեցնում է 0,086 կմ² տարածք։ Բնակչության խտությունը կազմում էր 348,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիսոչնոե

Վիսոչնոե (ուկրաիներեն՝ Височне), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1946 թվականին։
2001 թվականի տվյալներով Վիսոչնոե գյուղում բնակվում էր 421 մարդ։ Բնակավայրը զբաղեցնում է 1309 կմ² տարածք։ Բնակչության խտությունը կազմում էր 321,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոկուչերբաևո

Ստարոկուչերբաևո (ռուս.՝ Старокучербаево, բաշկիրերեն՝ Иҫке Күсәрбай), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 1363 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարայա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՍտարայաՍտարայա (ռուս.՝ Старая), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալաթալա

Ալաթալա, լքված բնակատեղի, որը գտնվում է Հայաստանի Տավուշի մարզի Նորաշեն գյուղից դեպի հարավ, Խնձորուտի լեռնաշղթայի ավելի բարձրադիր սարահարթում։


== Պատմություն ==
Ալաթալան կազմավորվել է 1910-ականներին, որի բնակիչները եկել էին Կուր գետի ափին գտնվող հայկական Կրզեն գյուղից։ Այնտեղ 1926 թվականին բնակվում էին 65 մարդ, իսկ 1939 թվականին՝ 72։ Հետագա տարիներին Ալաթալան վերացել է և բնակիչները հիմնականում տեղափոխվել են Նորաշեն գյուղ։ Ալաթալայից մի քանի ընտանիք էլ բնակություն են հաստատել Ղրղի գյուղում (բայց դրանց մի մասը հետագայում Նորաշեն է տեղափոխվել)։


== Տես նաև ==
Կրզեն
Նորաշեն (Տավուշի մարզ)


== Արտաքին հղումներ ==
Ալաթալա բնակավայրը «GEOnet Names Server» կայքում։


== Ծանոթագրություններ ==
Սերիա A 2017-18

Սերիա A 2017-18, Իտալիայի 116-րդ բարձրագույն առաջնությունը, 86-րդը՝ շրջանաձև համակարգով և 8-րդը՝ Սերիա B-ից առանձնանալուց հետո։ Գործող չեմպիոնը Թուրինի Յուվենտուսն է, որը Իտալիայի չեմպիոն է ճանաչվել 6-րդ տարին անընդմեջ։ Մրցաշրջանը տևում է 2017 թվականի օգոստոսի 19-ից 2018 թվականի մայիսի 20-ը։


== Անցյալ մրցաշրջանի համեմատ փոփոխություններ ==


== Թիմեր ==


=== Մասնակիցներ և մարզադաշտեր ===


=== Անձնակազմ և մարզահագուստ ===


=== Մարզչական փոփոխություններ ===


== Ծանոթագրություններ ==


== Արտաքին հղումներ ==
Սերիա A-ի պաշտոնական կայքը
Մեծ Ծոփք

Մեծ Ծոփք կամ՝ Ծոփք Ներքին, գավառ Մեծ Հայքի Ծոփք նահանգի կազմում, Տիգրիսի վերին հոսանքի շրջանում, հնում մտնում էր Ծոփքի, ապա Նախարարական Հայքի կազմի մեջ։ Մոտավորապես համապատասխանում էր հետագայի Դիարբեքիրի վիլայեթի Արղանամադենի գավառին և Դիարբեքիրի գավառի մի մասին։ Արածանիով բաժանված էր Շահունյաց կամ Փոքր Ծոփքից։ Գավառը բաժանված է եղել երկու գավառակի՝ Մեծ Ծոփք և Փոքր Ծոփք։ Գավառի տարածքում գտնվել են Չմշկածագ, Մեծկերտ և Բնաբեղ բերդերը։


== Անվան ստուգաբանություն ==
Անվան ամենահին հիշատակությունը գտնվում է Ասորեստանի բևեռագիր արձանագրությունների մեջ Սուպանի ձևով։ Ասորիները Մեծ Ծոփքը կոչում էին Սոֆանենա կամ Սոֆանենե։ Հունական մատենագրության մեջ հայտնի է «Սոֆենա» ձևով։


== Տես նաև ==
Ծոփք
Փոքր Ծոփք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ֆրասինետո Պո

Ֆրասինետո Պո (իտալ.՝ Frassineto Po), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 1455 մարդ (2008)։ Բնակչության խտությունը՝ 50 մարդ/կմ²։ Տարածքը կազմում է 29 կմ²։ Փոստային ինդեքս՝ 15040։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։ 0142 482413
Էլեկտրոնային փոստ։frassipo@tin.it
Պաշտոնական կայք։ http://www.comune.frassinetopo.al.it


== Արտաքին հղումներ ==
Գլխավոր էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օստ Խելրե

Օստ Խելրե (հոլ.՝ Oost Gelre ), համայնք Նիդերլանդների Խելդերլանդ մարզում։ Տարածքը 83,07 կմ² է, բնակչությունը՝ 29.937 (2011 թ.)։ Մեկ շնչի տարեկան միջին եկամուտը 12.300 եվրո է։